इस हार से कप्तान अजिंक्य रहाणे काफी निराश और नाराज नजर आए। मैच के बाद उन्होंने तल्ख शब्दों में टीम के बल्लेबाजों पर हार का ठीकरा फोड़ा। रहाणे ने कहा, 'हमारा इरादा सकारात्मक था। राहुल त्रिपाठी और जोस बटलर ने शानदार बल्लेबाजी की, मैं जब आया था तो मैं उस लय को आगे ले जाना चाहता था। बल्लेबाजों को जिम्मेदारी उठानी ही होगी। हार के लिए सभी बल्लेबाज जिम्मेदार हैं, हम हारे क्योंकि हम बुरा खेले। मुझे लगता है गेंदबाजों ने अपना काम बखूबी किया।'